Document ID: 32001R1135

32001R1135
L 154/9
JURNALUL OFÍCIAL AL UNIUNII EUROPENE
REGULAMENTUL (CE) NR. 1135/2001 AL COMISIEI
din 8 iunie 2001
de modificare a dispozițiilor privind calibrarea, prezentarea și etichetarea stabilite în standardele de comercializare pentru anumite legume proaspete și de modificare a Regulamentului (CE) nr. 659/97
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 911/2001 (2) al Comisiei, în special articolul 2 alineatul (2) și articolul 48,
întrucât:
(1)
Articolul 2 din Regulamentul (CE) nr. 2200/96 stabilește că, atunci când adoptă standarde pentru fructe și legume proaspete, Comisia trebuie să țină seama de standardele internaționale stabilite de Comisia Economică pentru Europa a Organizației Națiunilor Unite. Aceste standarde prevăd că pătlăgele vinete, conopida, varza și dovleceii pot fi comercializați sub forma unor produse miniaturale, sub rezerva unor reguli speciale privind prezentarea și etichetarea. Regulamentele de stabilire a standardelor de comercializare pentru aceste produse trebuie modificate în consecință, adică Regulamentul (CEE) nr. 1292/81 al Comisiei din 12 mai 1981 de stabilire a standardelor de calitate pentru pătlăgele vinete și dovlecei (3), astfel cum a fost modificat ultima dată prin Regulamentul (CE) nr. 888/97 (4), Regulamentul (CEE) nr. 1591/87 al Comisiei din 5 iunie 1987 de stabilire a standardelor de calitate pentru varză, varză de Bruxelles, țelină pentru pețiol și spanac (5), astfel cum a fost modificat ultima dată prin Regulamentul (CE) nr. 1168/1999 (6), și Regulamentul (CE) nr. 963/98 al Comisiei din 7 mai 1998 de stabilire a standardelor de comercializare care se aplică conopidei și anghinarei (7), astfel cum a fost modificat ultima dată prin Regulamentul (CE) nr. 2551/1999 (8).
(2)
Unele soiuri de dovlecei, pătlăgele vinete, conopidă și varză pot ajunge la maturitate rămânând sub dimensiunile minime stabilite în standardele de comercializare relevante. În consecință, standardele trebuie să stabilească cerințele de dimensiune care să nu se aplice produselor miniaturale. Cu toate acestea, trebuie să se stabilească dispoziții pentru a se asigura uniformitatea dimensiunii și etichetării corespunzătoare a produselor miniaturale.
(3)
Există un interes comercial incontestabil în comercializarea amestecurilor de specii de produse miniaturale. De aceea, ar trebui să se prevadă o astfel de prezentare pentru legumele miniaturale în cauză și să se stabilească dispozițiile corespunzătoare privind etichetarea.
(4)
Ar trebui evitat orice risc de confuzie între soiurile de produse miniaturale și cele de produse neminiaturale sau cele care nu s-au dezvoltat suficient în timpul operațiunilor de retragere. Pentru a evita deturnările și pentru a se asigura că controalele sunt eficiente, Regulamentul (CE) nr. 659/97 al Comisiei de stabilire a normelor de aplicare a Regulamentului (CE) nr. 2200/96 în ceea ce privește regimul de intervenție în sectorul fructelor și legumelor (9), astfel cum a fost modificat ultima dată prin Regulamentul (CE) nr. 398/2000 (10), ar trebui modificat pentru a prevedea că posibilitatea de a retrage produse în vrac fără calibrare nu se extinde la produsele miniaturale.
(5)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Regulamentul (CEE) nr. 1292/81 se modifică după cum urmează:
1.
La anexa II (Standard de calitate pentru pătlăgele vinete) titlul III (Dispoziții privind calibrarea), se adaugă următorul paragraf și nota de subsol asociată:
„Cerințele de dimensiune nu se aplică produselor miniaturale (11).
2.
La anexa II (Standard de calitate pentru pătlăgele vinete) titlul V (Dispoziții privind prezentarea) litera A (Uniformitate), se inserează următorul paragraf după al doilea paragraf:
„Pătlăgele vinete miniaturale trebuie fie rezonabil de uniforme în dimensiune. Acestea pot fi amestecate cu alte produse miniaturale de tip și origine diferite.”
3.
La anexa II (Standard de calitate pentru pătlăgele vinete) titlul VI (Dispoziții privind marcarea) litera D (Specificații comerciale), se adaugă următoarea liniuță:
„-
«mini-pătlăgele vinete», «baby-pătlăgele vinete» sau alt termen corespunzător pentru produse miniaturale, după caz. Atunci când sunt amestecate mai multe tipuri de produse miniaturale în același ambalaj, toate produsele și originile lor respective trebuie să fie menționate.”
4.
La anexa III (Standard de calitate pentru dovlecei) titlul III (Dispoziții privind calibrarea), se adaugă următorul paragraf și nota de subsol asociată:
„Cerințele de dimensiune nu se aplică produselor miniaturale (12).
5.
La anexa III (Standard de calitate pentru dovlecei) titlul V (Dispoziții privind prezentarea) litera A (Uniformitate), se inserează următorul paragraf după primul paragraf:
„Dovleceii miniaturali trebuie fie rezonabil de uniformi în dimensiune. Aceștia pot fi amestecați cu alte produse miniaturale de tip și origine diferite.”
6.
La anexa III (Standard de calitate pentru dovlecei) titlul VI (Dispoziții privind marcarea) litera D (Specificații comerciale), se adaugă următoarea liniuță:
„-
«mini-dovlecei», «baby-dovlecei» sau alt termen corespunzător pentru produse miniaturale, după caz. Atunci când sunt amestecate mai multe tipuri de produse miniaturale în același ambalaj, toate produsele și originile lor respective trebuie să fie menționate.”
Articolul 2
Anexa I la Regulamentul (CEE) nr. 1591/87 se modifică după cum urmează:
1.
La titlul III (Dispoziții privind calibrarea), se adaugă următorul paragraf și nota de subsol asociată:
„Cerințele de dimensiune nu se aplică produselor miniaturale (13).
2.
La titlul V (Dispoziții privind prezentarea) litera A (Uniformitate), se inserează următorul paragraf după al doilea paragraf:
„Verzele miniaturale trebuie fie rezonabil de uniforme în dimensiune. Acestea pot fi amestecate cu alte produse miniaturale de tip și origine diferite.”
3.
La titlul VI (Dispoziții privind marcarea) litera D (Specificații comerciale), se adaugă următoarea liniuță:
„-
«mini-verze», «baby-verze» sau alt termen corespunzător pentru produse miniaturale, după caz. Atunci când sunt amestecate mai multe tipuri de produse miniaturale în același ambalaj, toate produsele și originile lor respective trebuie să fie menționate.”
Articolul 3
Anexa I la Regulamentul (CEE) nr. 963/98 se modifică după cum urmează:
1.
La titlul III (Dispoziții privind calibrarea), se adaugă următorul paragraf și nota de subsol asociată:
„Cerințele de dimensiune nu se aplică produselor miniaturale (14).
2.
La titlul V (Dispoziții privind prezentarea) litera A (Uniformitate), se inserează următorul paragraf după primul paragraf:
„Conopidele miniaturale trebuie fie rezonabil uniforme în dimensiune. Acestea pot fi amestecate cu alte produse miniaturale de tip și origine diferite.”
3.
La titlul VI (Dispoziții privind marcarea) litera D (Specificații comerciale), se adaugă următoarea liniuță:
„-
«mini-conopide», «baby-conopide» sau alt termen corespunzător pentru produse miniaturale, după caz. Atunci când sunt amestecate mai multe tipuri de produse miniaturale în același ambalaj, toate produsele și originile lor respective trebuie să fie menționate.”
Articolul 4
La articolul 2 alineatul (2) din Regulamentul (CE) nr. 659/97, al doilea paragraf se înlocuiește cu următorul text:
„Cu toate acestea, tomatele retrase începând cu data de 16 iulie până la data de 15 octombrie, precum și produsele miniaturale definite în standardele de comercializare relevante, trebuie să se conformeze cu standardul de comercializare aplicabil.”
Articolul 5
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 iunie 2001.

Labels: 3
17